Agencija za državnu službu Bosne i Hercegovine, na osnovu člana 21a. Zakona o državnoj službi u institucijama Bosne i Hercegovine ("Službeni glasnik BiH", br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12 i 93/17) na zahtjev Ministarstva odbrane Bosne i Hercegovine

**PONIŠTAVA**

# Dio internog oglasa za popunjavanje radnih mjesta

# državnih službenika u Ministarstvu odbrane Bosne i Hercegovine

**Interni oglas** za popunjavanje radnih mjesta državnih službenika u Ministarstvu odbrane Bosne i Hercegovine, raspisan na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine, objavljen na službenoj internet stranici Agencije za državnu službu dana 16.06.2021. godine, sa krajnjim rokom za podnošenje prijava 24.06.2021. godine, **djelimično se poništava** u dijelu koji se odnosi na radno mjesto: **1/11 Stručni savjetnik za spor i radni spor,** Odjeljenje za opšte i zajedničke poslove, Odsjek za pravne poslove.

U preostalom dijelu teksta interni oglas ostaje neizmijenjen.

**Obrazloženje**: Navedeni dio internog oglasa djelimično se poništava na zahtjev Ministarstva odbrane Bosne i Hercegovine, iz razloga što je u skladu sa obavezama iz Plana implementacije dokumenta Pregled odbrane za nivo Ministarstva odbrane Bosne i Hercegovine, a imajući u vidu Odluku o provođenju aktivnosti na realizaciji Plana implementacije „Pregleda odbrane“ i Akcionog plana implementacije „Plana razvoja i moderniziranja Oružanih snaga BiH 2017.-2027. čiji sastavni dio čini izmjena Pravilnika o unutrašnjoj organizaciji MO BiH, pokrenute su aktivnosti na donošenju novog Pravilnika o unutrašnjoj organizaciji MO BiH, te su u tom kontekstu nastupile određene okolnosti koje predstavljaju razlog za poništenje dijela internog oglasa.